text: Kvinde sigtet for drabsforsøg efter knivstikkeri
  10 oktober 2017 kl. 16.20
  En 43-årig kvinde stak tirsdag eftermiddag en mand og en kvinde med kniv i Byparken i Vejle.
  Klokken 15.27 ringede vidner til Sydøstjyllands Politi med en anmeldelse om et knivstikkeri i Byparken i Vejle.
  - Vi har anholdt en 43-årig gerningskvinde fra Vejle. I første omgang sigter vi hende for forsøg på manddrab. Så må efterforskningen vise, om den sigtelse holder, siger vagtchef hos Syd- og Sønderjyllands Politi, Henrik Dam, til TV SYD.
  Local Eyes har fulgt politiets arbejde på gerningsstedet. Se billeder og video på www.localeyes.dk.
  Henrik Dam, vagtchef, Syd- og Sønderjyllands Politi: "Vi har anholdt en 43-årig gerningskvinde fra Vejle. I første omgang sigter vi hende for forsøg på manddrab."
  Gerningskvinden stak en 37-årig kvinde og en 31-årig mand, begge lokale, med kniv. Den ene blev stukket i ryggen, den anden i armen. Det er for tidligt for politiet at sige noget om årsagen til knivstikkeriet.
  - Vi kender ikke motivet eller personernes kendskab til hinanden. Men det har ikke noget med bandeopgør at gøre, forklarer vagtchefen.
  Begge de angrebne personer er uden for livsfare.
  
  